《苏武故里》
清代·胡釴

月如霜，天如洗，鸡鸣天晓行人起。长安古道何莽苍，道旁大书苏武里。

苏武秃节单于营，垂老甫得归神京。麟阁诸俊何峥嵘，幸附骥尾犹称荣。

千古咄嗟李少卿，送君河梁泪满缨。家室灰灭声名并，陇西故居横棘荆。

纵复标识宁为旌，慎哉男子毋偷生。

作者简介：胡釴，字静庵，秦安人。贡生，官高台训导。有《静庵诗钞》。